**382/2018. (XII.3.) GVB sz. határozat**

A Gazdasági és Városstratégiai Bizottság megtárgyalta a „*Javaslat Szombathely városterületén utasváró pavilonok kialakítására vonatkozó döntés meghozatalára*” című előterjesztést, és az alábbi döntést hozza:

1. A Bizottság úgy dönt, hogy az utasvárók áthelyezési költségének ismeretében a korábbi bizottsági döntéssel elfogadott helyszínek közül első ütemben az előterjesztésben meghatározott 10 autóbusz megállóhelyen kerüljenek az utasvárók áthelyezésre.
2. Bizottság felkéri a Polgármestert, hogy az utasváró pavilonok áthelyezéséhez szükséges fedezet biztosításáról gondoskodjon.
3. A Bizottság felkéri a Polgármestert, hogy a 2. pontban biztosított költségvetési fedezet birtokában az utasváró pavilonok áthelyezéséhez szükséges intézkedéseket tegye meg.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1. és 2.pont: azonnal

3.pont: A fedezet rendelkezésre állását követő 60 nap